ai4bharat/Pralekha huggingface dataset:
શ્રમ અને રોજગાર મંત્રાલય
EPFO એ PMGKY અંતર્ગત 15 દિવસમાં કોવિડ-19ના 6.06 લાખ સહિત કુલ 10.02 લાખ દાવા સેટલ કર્યા
કુલ રૂ. 3600 કરોડનું વિતરણ થયું, જેમાં કોવિડ-19ના રૂ. 1954 કરોડનાં દાવા સામેલ છે
ઝડપી નિવારણ માટે ખાસ ડિઝાઇન કરવામાં આવેલા સોફ્ટવેર સાથે કામકાજના 3 દિવસની અંદર કોવિડ19ના 90 ટકા દાવા સેટલ કર્યા
શ્રમ અને રોજગાર મંત્રાલયની કાયદેસર સંસ્થા એમ્પ્લોયીઝ પ્રોવિડન્ટ ફંડ ઓર્ગેનાઇઝેશન એ પ્રધાનમંત્રી ગરીબ કલ્યાણ યોજના  પેકેજ અંતર્ગત ફક્ત 15 દિવસમાં કોવિડ-19ના 6.06 લાખ દાવાઓ સહિત કુલ 10.02 લાખ દાવાઓ સેટલ કર્યા છે.
આ પ્રક્રિયામાં કુલ રૂ. 3600.85 કરોડનું વિતરણ થયું છે, જેમાં પીએમજીકેવાય પેકેજ અંતર્ગત રૂ. 1954 કરોડના કોવિડ દાવાઓ સામેલ છે.
લોકડાઉનને કારણે ફક્ત એક-તૃતિયાંશ સ્ટાફ કાર્યરત હોવા છતાં કોવિડ-19ના 90 ટકા દાવાઓને કામકાજ ચાલુ હોય એવા 3 દિવસમાં સેટલ કરવામાં આવ્યાં છે, જેના પગલે ઝડપી નિરાકરણ માટે ડિઝાઇન કરેલા વિશેષ સોફ્ટવેર દ્વારા સેવા પ્રદાન કરવાના નવા માપદંડો સ્થાપિત થયા છે.
કેન્દ્ર સરકારે 26.03.2020ના રોજ કોવિડ-19 રોગચાળામાં આર્થિક રીતે નબળા વર્ગોને મદદ કરવા પીએમજીકેવાય શરૂ કરી હતી. કોવિડ-19 રોગચાળા સામે લડવા ઇપીએફ યોજનામાંથી નાણાં ઉપાડવા માટેની જોગવાઈ સરકારે જાહેર કરી હતી. ઇપીએફ યોજનાના વિશેષ પેરા 68એલ  પ્રસ્તુત કરવા તાત્કાલિક અધિસૂચના બહાર પાડીને મૂળભૂત વેતન જેટલી નોન-રિફંડેબલ રકમ ઉપાડવા માટેની અને ત્રણ મહિના સુધીના મોંઘવારી ભથ્થા  અથવા ઇપીએફ ખાતામાં સભ્યની રકમમાંથી 75 ટકા સુધીની રકમ, આ બેમાંથી જે ઓછી હોય એને ઉપાડવાની સુવિધા આપવામાં આવી છે.
ઇપીએફઓએ અન્ય સેવાઓની સાથે કોવિડ-19 એડવાન્સ ક્લેઇમ ઓનલાઇન કરવાની સુવિધા પણ પ્રદાન કરી છે, જેને મોબાઇલ ફોનમાંથી ઉમંગ એપ પર પણ ફાઇલ કરી શકાશે.
ઇપીએફઓએ હાલ મુશ્કેલ સ્થિતિસંજોગો દરમિયાન એના સભ્યોને સેવા આપવાની એની પ્રતિબદ્ધતા પર ભાર મૂક્યો છે અને ઇપીએફઓ ઓફિસો આ કટોકટીમાંથી બહાર તેમને મદદ કરવા કાર્યરત છે.
GP/DS
(Visitor Counter : 201
પ્રધાનમંત્રીનું કાર્યાલય
પીએમ 8મી જુલાઈના રોજ પ્રથમ “અરુણ જેટલી મેમોરિયલ લેક્ચર”માં હાજરી આપશે
પીએમ કૌટિલ્ય ઇકોનોમિક કોન્ક્લેવમાં ભાગ લેનારા પ્રતિનિધિઓ સાથે પણ વાર્તાલાપ કરશે
પ્રધાનમંત્રી શ્રી નરેન્દ્ર મોદી 8મી જુલાઈ, 2022ના રોજ વિજ્ઞાન ભવન, નવી દિલ્હી ખાતે સાંજે 6:30 વાગ્યે પ્રથમ ‘અરુણ જેટલી મેમોરિયલ લેક્ચર’ માં હાજરી આપશે. આ કાર્યક્રમ દરમિયાન પ્રધાનમંત્રી સભાને પણ સંબોધન કરશે.
પ્રથમ AJMLમાં મુખ્ય વક્તવ્ય શ્રી થર્મન શનમુગરત્નમ, સિંગાપોર સરકારના વરિષ્ઠ મંત્રી દ્વારા “ગ્રોથ થ્રુ ઇન્ક્લુસિવિટી, ઇન્ક્લુસિવિટી થ્રુ ગ્રોથ” પર આપવામાં આવશે. વ્યાખ્યાન પછી શ્રી મેથિયાસ કોર્મન  અને શ્રી અરવિંદ પનાગરિયા  દ્વારા પેનલ ચર્ચા કરવામાં આવશે.
આર્થિક બાબતોના વિભાગ, નાણા મંત્રાલયે શ્રી અરુણ જેટલીના રાષ્ટ્ર માટે અમૂલ્ય યોગદાનને માન્યતા આપવા માટે પ્રથમ ‘અરુણ જેટલી મેમોરિયલ લેક્ચર’નું આયોજન કર્યું છે.
પ્રધાનમંત્રી 8 થી 10 જુલાઇ દરમિયાન આયોજિત ત્રણ દિવસીય કાર્યક્રમ કૌટિલ્ય ઇકોનોમિક કોન્ક્લેવ માં ભાગ લેનારા પ્રતિનિધિઓ સાથે પણ વાર્તાલાપ કરશે. વિખ્યાત અર્થશાસ્ત્રીઓ કે જેની સાથે પ્રધાનમંત્રી મુલાકાત કરશે તેમાં શ્રીમતી એની ક્રુગર, જોન હોપકિન્સ યુનિવર્સિટી, મિસ્ટર નિકોલસ સ્ટર્ન, લંડન સ્કૂલ ઓફ ઈકોનોમિક્સ; મિસ્ટર રોબર્ટ લોરેન્સ, હાર્વર્ડ કેનેડી સ્કૂલ; શ્રી જ્હોન લિપ્સ્કી, ભૂતપૂર્વ કાર્યકારી મેનેજિંગ ડિરેક્ટર, IMF; શ્રી જુનૈદ અહેમદ, ભારત માટે વિશ્વ બેંકના કન્ટ્રી ડાયરેક્ટર તથા અન્યો સહિતનો સમાવેશ થાય છે.. નાણા મંત્રાલયના સમર્થનથી આર્થિક વિકાસ સંસ્થા દ્વારા KECનું આયોજન કરવામાં આવી રહ્યું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કૃષિ મંત્રાલય
રેલવેએ લોકડાઉન શરૂ થયા પછી અત્યાર સુધી ફળફળાદિ, શાકભાજી, દૂધ અને ડેરી ઉત્પાદનો તથા બિયારણો સહિત ઝડપથી બગડી જાય એવી ચીજવસ્તુઓનો પુરવઠો પૂરો પાડવા 67 રુટો ની ઓળખ કરી
કૃષિ, સહકાર અને ખેડૂત કલ્યાણ વિભાગે બાગાયતી ખાતાના મિશન ડાયરેક્ટર્સ તથા રાજ્યો/કેન્દ્રશાસિત પ્રદેશોનાં સંબંધિત સચિવોને આ સ્પેશ્યલ ટ્રેનોનો લાભ લેવા તેમના તમામ સંસાધનોને કામે લગાવવા જણાવ્યું
લોકડાઉનની શરૂઆત થયા પછી અત્યાર સુધી ફળફળાદિ, શાકભાજી, દૂધ અને ડેરી ઉત્પાદનો તથા કૃષિ ઉદ્દેશ માટે બિયારણો સહિત વિવિધ ચીજવસ્તુઓ માટે ભારતીય રેલવેએ પાર્સલ સ્પેશ્યલ ટ્રેનો માટે 67 રુટ ની ઓળખ કરવામાં આવી છે.
10 એપ્રિલ સુધી 62 રુટને અધિસૂચિત કરવામાં આવ્યાં હતાં અને 171 ટાઇમ ટેબલ ટ્રેનો આ રુટ પર દોડી રહી છે.
પાર્સલ સ્પેશ્યલ દેશના તમામ મુખ્ય શહેરોને જોડે એ રીતે આયોજન કરવામાં આવ્યું છે, જેમાં દિલ્હી, મુંબઈ, કોલકાતા, ચેન્નાઈ, હૈદરાબાદ અને બેંગાલુરુ સામેલ છે. ઉપરાંત દેશનાં ઉત્તરપૂર્વ વિસ્તારમાં પુરવઠો સુનિશ્ચિત કરવા ગૌહાટી સાથે ઉચિત જોડાણ સુનિશ્ચિત કરવામાં આવ્યું છે. આ ટ્રેનો દ્વારા જોડાયેલા અન્ય મહત્ત્વપૂર્ણ શહેરોમાં ભોપાલ, અલ્હાબાદ, દેહરાદૂન, વારાણસી, અમદાવાદ, વડોદરા, રાંચી, ગોરખપુર, થિરુવનંતપુરમ, સાલેમ, વારંગલ, વિજયવાડા, વિશાખાપટનમ, રાઉરકેલા, બિલાસપુર, ભુસાવળ, ટાટાનગર, જયપુર, ઝાંસી, આગ્રા, નાસિક, નાગપુર, અકોલા, જલગાંવ, સુરત, પૂણે, રાયપુર, પટણા, આસાનસોલ, કાનપુર, જયપુર, બિકાનેર, અજમેર, ગ્વાલિયર, મથુરા, નેલ્લોર, જબલપુર વગેરે સામેલ છે.
જે રુટો પર માગ ઓછી છે એ રુટો પર પણ ટ્રેનો દોડી રહી છે, જેથી દેશનો કોઈ ભાગ જોડાણસુવિધાથી વંચિત ન રહે. ટ્રેનોનો તમામ વ્યવહારિક સ્થળો પર સ્ટોપ આપવામાં આવ્યું છે, જેથી પાર્સલનું મહત્તમ શક્ય ક્લીઅરન્સ થઈ શકે.
ફળફળાદિ, શાકભાજી, દૂધ અને ડેરી ઉત્પાદનો તથા કૃષિ ઉદ્દેશ માટે બિયારણો સહિત ઝડપથી બગડી જાય એવી ચીજવસ્તુઓનાં પરિવહન માટે વિશેષ ટ્રેનોની ઉપલબ્ધતાના સંબંધમાં તમામ રાજ્યો/કેન્દ્રશાસિત પ્રદેશોના સચિવો અને બાગાયતી વિભાગનાં મિશન ડાયરેક્ટર સાથે વીડિયો કોન્ફરન્સનું આયોજન થયું હતું. આ વીડિયો કોન્ફરન્સમાં દેશભરનાં 76 અધિકારીઓ સામેલ થયા હતા તથા એમને અધિક સચિવ, ડીએસીએન્ડએફડબલ્યુ, અધિક સભ્ય  રેલવે બોર્ડ, રેલવે બોર્ડનાં ઇડી અને કોન્કોર, એસએફએસી, એનએચબી અને વિભાગનાં મોટા ભાગનાં વરિષ્ઠ અધિકારીઓએ સંબોધન કર્યું હતું.
સ્ટેટ મિશનનાં તમામ ડાયરેક્ટર અને રાજ્યો/કેન્દ્રશાસિત પ્રદેશોનાં સંબંધિત સચિવોને રેલવે દ્વારા સંચાલિત આ ટ્રેનોનો લાભ લેવા તેમના તમામ સંસાધનોનો ઉપયોગ કરવા વિનંતી કરવામાં આવી હતી.
અધિક સભ્ય  રેલવે બોર્ડે ઓફર કરી છે કે, જો તેમને રાજ્યો પાસેથી નવા રુટો કે સ્ટોપેજ સાથે સંબંધિત કોઈ પણ માગ મળશે, તો તેઓ તાત્કાલિક જરૂરી પગલાં લેશે.
વિવિધ ઝોનનાં તમામ પીઆર સીસીએમ/ચીફ કમર્શિયલ મેનેજર્સની યાદી, બુકિંગની પ્રક્રિયા, આ સ્પેશ્યલ ટ્રેનોનું સમયપત્રક અને ફ્રેઇટ કેલ્ક્યુલેટર વહેંચવા અને બહોળી પ્રસિદ્ધ માટે તમામ અધિકારીઓ સાથે પણ વહેંચવામાં આવ્યું છે.
પાર્સલ સ્પેશ્યલ ટ્રેનોની વિગત મેળવવા માટેની લિન્ક ભારતીય રેલવેની વેબસાઇટ પર ઉપલબ્ધ છે:
indianrailways.gov.in
પાર્સલ સ્પેશ્યલ ટ્રેનોની માહિતી લિન્ક પરથી મેળવી શકાશે:
https://enquiry.indianrail.gov.in/mntes/q?opt=TrainRunning&subOpt=splTrnDtl
RP
(
સ્વાસ્થ્ય અને પરિવાર કલ્યાણ મંત્રાલય
ભારતનું કોવિડ-19 રસીકરણ કવરેજ વધીને 34.46 કરોડ થયું છે
સતત છ દિવસથી 5૦,૦૦૦ કરતા ઓછા દૈનિક નવા કેસ નોંધાયા
97 દિવસ પછી ભારતનો સક્રિય કેસલોડ 5 લાખથી ઓછો
દૈનિક પોઝિટિવિટી દર  સતત 26 દિવસ થી 5% કરતા ઓછો
એક મહત્વપૂર્ણ સફળતારૂપે, ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 34 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 45,60,088 સત્રોનું આયોજન કરીને રસીના 34,46,11,291 ડોઝ આપવામાં આવ્યા છે. છેલ્લા 24 કલાકમાં રસીના 43,99,298 ડોઝ આપવામાં આવ્યા છે.
આમાં સામેલ છે:
|
|
HCWs
|
|
1st Dose
|
|
1,02,22,008
|
|
2nd Dose
|
|
72,87,445
|
|
FLWs
|
|
1st Dose
|
|
1,75,60,592
|
|
2nd Dose
|
|
95,89,619
|
|
Age Group 18-44 years
|
|
1st Dose
|
|
9,64,91,993
|
|
2nd Dose
|
|
23,80,048
|
|
Age Group 45-59 years
|
|
1st Dose
|
|
8,98,65,131
|
|
2nd Dose
|
|
1,75,25,281
|
|
Over 60 years
|
|
1st Dose
|
|
6,86,03,725
|
|
2nd Dose
|
|
2,50,85,449
|
|
Total
|
|
34,46,11,291
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
ભારતમાં છેલ્લા 24 કલાકમાં નવા 44,111 કેસ નોંધાયા છે.
સળંગ 6 દિવસથી દેશમાં દૈનિક ધોરણે નવા કેસોની સંખ્યા 50 હજાર કરતાં ઓછી નોંધાઇ છે. કેન્દ્ર અને રાજ્ય/કેન્દ્રશાસિત પ્રદેશો દ્વારા હાથ ધરવામાં આવેલા સહયોગપૂર્ણ પ્રયાસોના ફળરૂપે સ્થિતિમાં આ સુધારો જોવા મળ્યો છે.
ભારતમાં સક્રિય કેસોમાં સતત ઘટાડો નોંધાઇ રહ્યો છે. દેશમાં સક્રિય કેસોનું ભારણ આજે 4,95,533નોંધાયું છે, 97 દિવસ પછી 5 લાખથી ઓછા.
છેલ્લા 24 કલાકમાં 14,104 દર્દીઓનો ચોખ્ખા ઘટાડો નોંધાયો છે અને હવે ભારતમાં કુલ નોંધાયેલા પોઝિટીવ કેસોમાંથી સક્રિય કેસોની સંખ્યા 1.62% રહી છે.
વધુને વધુ દર્દીઓ કોવિડ-19ના ચેપમાંથી મુક્ત થઇ રહ્યાં હોવાથી, ભારતમાં દૈનિક ધોરણે નવા નોંધાયેલા દર્દીઓની સરખામણીએ નવા સાજા થનારા દર્દીઓનો આંકડો સતત 51મા દિવસે વધારે રહ્યો છે. છેલ્લા 24 કલાકમાં વધુ 57,477 દર્દીઓ સાજા થયા છે.
છેલ્લા 24 કલાકમાં દૈનિક ધોરણે નવા નોંધાયેલા કેસોની સરખામણીએ નવા સાજા થનારાનો આંકડો લગભગ 13,000  વધારે છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસોમાંથી 2,96,05,779 દર્દીઓ સાજા થઇ ગયા છે અને છેલ્લા 24 કલાકમાં વધુ 57,477દર્દીઓ સાજા થયા છે. આના કારણે એકંદરે સાજા થવાનો દર વધીને 97.06% થયો છે અને તેમાં સતત વૃદ્ધિનું વલણ જળવાઇ રહ્યું છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 18,76,036 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 41.64 કરોડથી વધારે  પરીક્ષણો કરવામાં આવ્યા છે..
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસોની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.50% છે જ્યારે દૈનિક પોઝિટીવિટી દર આજે 2.35% નોંધાયો છે. સળંગ 26 દિવસથી આ દર 5%થી નીચે જળવાઇ રહ્યો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કેરળના થ્રિસુરમાં શ્રી સીતારામ સ્વામી મંદિરના કાર્યક્રમને સંબોધન કર્યું
"ભારત ભલે પ્રતીકોમાં દેખાય છે, તે તેના જ્ઞાન અને વિચારમાં જીવે છે. ભારત શાશ્વતની શોધમાં જીવે છે”
"આપણા મંદિરો અને તીર્થધામો સદીઓથી આપણા સમાજના મૂલ્યો અને સમૃદ્ધિના પ્રતિક છે"
પ્રધાનમંત્રી શ્રી નરેન્દ્ર મોદીએ આજે વિડીયો સંદેશ દ્વારા ત્રિસુરમાં શ્રી સીતારામ સ્વામી મંદિરના એક કાર્યક્રમને સંબોધિત કર્યો હતો. તેમણે ત્રિશૂર પુરમ ઉત્સવના શુભ અવસર પર સૌને શુભેચ્છા પાઠવી હતી.
પ્રધાનમંત્રીએ કેરળની સાંસ્કૃતિક રાજધાની તરીકે થ્રિસુરની સ્થિતિને સ્વીકારીને શરૂઆત કરી હતી જ્યાં સંસ્કૃતિ, પરંપરા અને કળા આધ્યાત્મિકતા, તત્વજ્ઞાન અને તહેવારોની સાથે ખીલે છે. પ્રધાનમંત્રીએ ખુશી વ્યક્ત કરી કે ત્રિશૂર તેની વિરાસત અને ઓળખને જીવંત રાખી રહ્યું છે અને શ્રી સીતારામ સ્વામી મંદિર આ દિશામાં વાઇબ્રન્ટ સેન્ટર તરીકે કામ કરી રહ્યું છે.
પ્રધાનમંત્રીએ મંદિરના વિસ્તરણ પર તેમની ખુશી વ્યક્ત કરી અને નોંધ્યું કે સોનાનો ઢોળ ચડાવેલો ગર્ભ ગૃહ ભગવાન શ્રી સીતારામ અને ભગવાન અયપ્પા અને ભગવાન શિવને સમર્પિત કરવામાં આવી રહ્યો છે. તેમણે 55 ફૂટની ભગવાન હનુમાનની પ્રતિમાની સ્થાપનાની પણ પ્રશંસા કરી હતી અને સૌને કુંભાભિષેકની શુભેચ્છા પાઠવી હતી.
કલ્યાણ પરિવાર અને શ્રી ટી એસ કલ્યાણરામનના યોગદાનની પ્રશંસા કરતા અને તેમની અગાઉની મુલાકાત અને મંદિર વિશેની ચર્ચાને યાદ કરતા પ્રધાનમંત્રીએ આ પ્રસંગે તેઓ અનુભવી રહેલા આધ્યાત્મિક આનંદની લાગણી વ્યક્ત કરી હતી.
પ્રધાનમંત્રીએ ટિપ્પણી કરી હતી કે ત્રિશૂર અને શ્રી સીતારામ સ્વામી મંદિર માત્ર આસ્થાના શિખર નથી, તેઓ ભારતની ચેતના અને આત્માનું પ્રતિબિંબ પણ છે. શ્રી મોદીએ મધ્યકાલીન સમયગાળા દરમિયાન આક્રમણના સમયગાળાને યાદ કર્યો. જેમ જેમ આ આક્રમણકારો મંદિરોનો નાશ કરી રહ્યા હતા, પ્રધાનમંત્રીએ કહ્યું, તેઓ અજાણ હતા કે ભારત ભલે પ્રતીકોમાં દેખાય છે પરંતુ તે તેના જ્ઞાન અને વિચારમાં જીવે છે. ભારત શાશ્વતની શોધમાં જીવે છે, એમ તેમણે ઉમેર્યું. "ભારતની આત્મા શ્રી સીતારામ સ્વામી અને ભગવાન અયપ્પાના રૂપમાં તેની અમરતાની ઘોષણા કરી રહી છે. તે સમયના આ મંદિરો જાહેર કરે છે કે 'એક ભારત શ્રેષ્ઠ ભારત'નો વિચાર હજારો વર્ષોનો અમર વિચાર છે. આજે, સ્વતંત્રતાના સુવર્ણ યુગમાં, આપણે આપણા વારસા પર ગર્વ કરવાનો સંકલ્પ લઈને આ વિચારને આગળ લઈ જઈ રહ્યા છીએ”, તેમ તેમણે કહ્યું હતું.
"આપણા મંદિરો અને તીર્થધામો સદીઓથી આપણા સમાજના મૂલ્યો અને સમૃદ્ધિના પ્રતીકો છે", પ્રધાનમંત્રીએ શ્રી સીતારામ સ્વામી મંદિર પ્રાચીન ભારતની ભવ્યતા અને વૈભવને જાળવી રાખતાં આનંદ વ્યક્ત કરતાં જણાવ્યું હતું. આ મંદિર દ્વારા ચલાવવામાં આવતા અનેક લોક કલ્યાણના કાર્યક્રમો પર પ્રકાશ પાડતા પ્રધાનમંત્રીએ કહ્યું કે એક એવી વ્યવસ્થા છે જ્યાં સમાજ પાસેથી મળેલા સંસાધનો સેવા તરીકે પરત કરવામાં આવે છે. તેમણે મંદિર સમિતિને આ પ્રયાસોમાં દેશના વધુ સંકલ્પો ઉમેરવા વિનંતી કરી, પછી તે શ્રી અન્ના અભિયાન હોય, સ્વચ્છતા અભિયાન હોય કે કુદરતી ખેતી પ્રત્યે જનજાગૃતિ હોય. સંબોધનનું સમાપન કરતાં, પ્રધાનમંત્રીએ વિશ્વાસ વ્યક્ત કર્યો કે દેશના ધ્યેયો અને સંકલ્પોને સાકાર કરવાનું કાર્ય ચાલુ હોવાથી શ્રી શ્રી સીતારામ સ્વામી જીના આશીર્વાદ દરેક પર વરસશે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ નવી દિલ્હીમાં તેમના નિવાસસ્થાને યુવાનો સાથે રક્ષાબંધનની ઉજવણી કરી
પ્રધાનમંત્રી શ્રી નરેન્દ્ર મોદીએ નવી દિલ્હીમાં તેમના નિવાસસ્થાને યુવાનો સાથે રક્ષાબંધનની ઉજવણી કરી હતી.
પ્રધાનમંત્રીએ ટ્વીટમાં ઉજવણીની ઝલક શેર કરી અને કહ્યું કે;
"આ યુવાનો સાથે ખૂબ જ ખાસ રક્ષાબંધન..."
SD/GP/JD
(
પ્રધાનમંત્રીનું કાર્યાલય
50 મીટર રાઇફલ 3 પોઝિશન મહિલા શૂટિંગમાં બ્રોન્ઝ મેડલ જીતવા બદલ પ્રધાનમંત્રી શ્રીએ આશિ ચૌકસીને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં 50 મીટર રાઇફલ 3 પોઝિશનમાં મહિલા શૂટિંગમાં બ્રોન્ઝ મેડલ જીતવા બદલ શૂટર આશી ચૌકસીને અભિનંદન પાઠવ્યા છે.
પ્રધાનમંત્રીએ X પર પોસ્ટ કર્યું;
“50 મીટર રાઇફલ 3 પોઝિશન મહિલા શૂટિંગમાં બ્રોન્ઝ મેડલ જીતવા બદલ અસાધારણ આશી ચૌકસીને અભિનંદન!
તેણીએ નોંધપાત્ર સંયમ અને સમર્પણ દર્શાવ્યું છે. તેઓ સતત ચમકતા રહે અને આવનારી પેઢીઓને પ્રેરણા આપે.”
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
ડૉ. હર્ષવર્ધન હિમાચલ પ્રદેશ, ઉત્તરાખંડ અને જમ્મુ- કાશ્મીર તેમજ લદ્દાખ કેન્દ્ર શાસિત પ્રદેશ સાથે જોડાઇને કોવિડ-19ના વ્યવસ્થાપન માટે નિવારણ અને નિયંત્રણ સંબંધિત પગલાંઓની સમીક્ષા કરી
કેન્દ્રીય આરોગ્ય અને પરિવાર કલ્યાણમંત્રી ડૉ. હર્ષવર્ધને આજે જમ્મુ અને કાશ્મીર તેમજ લદ્દાખના લેફ્ટેનન્ટ ગવર્નર અને ઉત્તરાખંડ તેમજ હિમાચલ પ્રદેશના મુખ્યમંત્રી સાથે ઉચ્ચ સ્તરીય બેઠક યોજી હતી. તેમણે જણાવ્યું હતું કે, પરપ્રાંતીય શ્રમિકો મોટી સંખ્યામાં પરત ફરત ફરી રહ્યા હોવાથી તેને ધ્યાનમાં રાખતા આ રાજ્યો/ કેન્દ્ર શાસિત પ્રદેશોએ પાછા ફરી રહેલા લોકો માટે વધુ અસરકારક દેખરેખ, સંપર્ક ટ્રેસિંગ, પૂરતા પ્રમાણમાં પરીક્ષણ સુવિધા અને સમયસર સારવાર પર ધ્યાન કેન્દ્રિત કરવાની જરૂર છે. વિદેશથી આવી રહેલા લોકો માટે પણ આ તમામ બાબતોનું ધ્યાન રાખવા માટે જણાવ્યું હતું.
12 મે 2020 સુધીની સ્થિતિ અનુસાર દેશમાં કોવિડ-19ના કુલ 70,756 કેસ પોઝિટીવ નોંધાયા છે જેમાંથી 22,455 દર્દી અત્યાર સુધીમાં સાજા થયા છે અને 2293 દર્દી મૃત્યુ પામ્યા છે. છેલ્લા 24 કલાકમાં દેશમાં વધુ 3,604 દર્દના કોવિડ-19ના પોઝિટીવ રિપોર્ટ આવ્યા હોવાની પુષ્ટી થઇ છે અને 1538 દર્દીઓ સાજા થયા હોવાનું નોંધાયું છે. કેસોની સંખ્યા બમણી થવાનો દર છેલ્લા 14 દિવસમાં 10.9 હતો, જે છેલ્લા ત્રણ દિવસમાં સુધરીને 12.2 થયો હોવાનું પણ તેમણે ટાંક્યું હતું. તેમણે ઉમેર્યું હતું કે, મૃત્યુદર 3.2% છે જ્યારે સાજા થવાનો દર 31.74% છે. તેમણે રાજ્યોને ફરી ભારપૂર્વક જણાવ્યું હતું કે, બિન-કોવિડ આવશ્યક આરોગ્ય સેવાઓ પૂરી પાડવા પર પણ વિશેષ ધ્યાન આપવાની જરૂર છે
GP/DS
(
પ્રધાનમંત્રીનું કાર્યાલય
પ્રધાનમંત્રીએ મુંબઈના તારદેવ ખાતે બિલ્ડિંગમાં લાગેલી આગમાં થયેલા મૃત્યુ પ્રત્યે શોક વ્યક્ત કર્યો
PMNRF તરફથી એક્સ-ગ્રેશિયા મંજૂર
પ્રધાનમંત્રી શ્રી નરેન્દ્ર મોદીએ મુંબઈમાં તારદેવ ખાતે બિલ્ડીંગમાં લાગેલી આગમાં થયેલા લોકોના મૃત્યુ પર દુ:ખ વ્યક્ત કર્યું છે. તેમણે શોકગ્રસ્ત પરિવારો પ્રત્યે સંવેદના વ્યક્ત કરી અને ઈજાગ્રસ્તો જલ્દી સ્વસ્થ થાય એવી પ્રાર્થના કરી.
તેમણે PMNRF તરફથી રૂ.2 લાખની એક્સ-ગ્રેશિયા પણ મંજૂર કરી જે પ્રત્યેકને જેઓએ જીવ ગુમાવ્યો છે તેમના નજીકના સંબંધીઓને આપવામાં આવશે. પ્રત્યેક ઘાયલોને રૂ. 50,000:
પ્રધાનમંત્રી કાર્યાલયે ટ્વિટ કર્યું:
"મુંબઈના તારદેવ ખાતે બિલ્ડિંગમાં લાગેલી આગથી દુઃખી છું. શોકગ્રસ્ત પરિવારો પ્રત્યે સંવેદના અને ઘાયલો ઝડપથી સાજા થાય તેવી પ્રાર્થના: PM @narendramodi
PMNRF તરફથી એક્સ-ગ્રેશિયા રૂ. 2 લાખ દરેક વ્યક્તિના નજીકના સંબંધીઓને આપવામાં આવશે જેમણે મુંબઈના તારદેવમાં બિલ્ડિંગમાં આગને કારણે જીવ ગુમાવ્યો છે. જ્યારે પ્રત્યેક ઘાયલોને રૂ. 50,000 આપવામાં આવશે: PM @narendramodi"
SD/GP/JD
(
જળશક્તિ મંત્રાલય
જળ સ્ત્રોતોના ક્ષેત્રે ભારત અને જાપાન વચ્ચે સહયોગના કરાર  ઉપર થયેલા હસ્તાક્ષરને મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી મંત્રીમંડળની બેઠકમાં ભારત સરકારના જલ શક્તિ મંત્રાલયના જળ સ્ત્રોત, નદી વિકાસ અને ગંગા કાયાકલ્પ વિભાગ તથા જાપાનના જમીન અને માળખાકીય સુવિધાઓ, પરિવહન અને પ્રવાસન મંત્રાલયના વૉટર અને ડીઝાસ્ટર મેનેજમેન્ટ બ્યુરો સાથે થયેલા સહયોગના કરાર  અંગે જાણકારી આપવામાં આવી હતી.
ફાયદા :
સહયોગના આ કરાર  ઉપર પાણી અને ડેલ્ટા મેનેજમેન્ટ અને વૉટર ટેકનોલોજીના ક્ષેત્રે માહિતી, જાણકારી, ટેકનોલોજી તથા વૈજ્ઞાનિક બાબતો સંબંધિત અનુભવોના આદાન પ્રદાનમાં વધારો કરવાની સાથે સાથે બંને દેશો વચ્ચે સંયુક્ત પ્રોજેકટના અમલીકરણ અંગે લાંબા ગાળાનો સહયોગ હાથ ધરવા માટે હસ્તાક્ષર કરવામાં આવ્યા હતા.
આ એમઓસી જળ સુરક્ષિતતા, સુધારાત્મક સિંચાઈ સુવિધા અને જળ સ્ત્રોત વિકાસમાં સાતત્યતામાં મદદરૂપ થશે.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 215.41 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 23,92,530 ડોઝ આપવામાં આવ્યા
ભારતમાં સક્રિય કેસનું ભારણ 46,848 થયું
સક્રિય કેસનું ભારણ હાલમાં 0.11% છે
સાજા થવાનો દર હાલમાં 98.71% નોંધાયો
છેલ્લા 24 કલાકમાં 5,618 દર્દીઓ સાજા થયા, કુલ વધીને 4,39,53,374 દર્દીઓ સાજા થયા
છેલ્લા 24 કલાકમાં ભારતમાં 5,747 નવા કેસ નોંધાયા
દૈનિક પોઝિટિવીટી દર 1.69% પહોંચ્યો
સાપ્તાહિક પોઝિટિવીટી દર હાલમાં 1.74% છે
કુલ 89.12 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,40,211 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 70
પ્રધાનમંત્રીનું કાર્યાલય
પ્રધાનમંત્રી 28 જાન્યુઆરી, 2020ના રોજ ગુજરાતના પાટનગર ગાંધીનગર ખાતે યોજાનારા 3જી વૈશ્વિક બટાટા સંમેલનને સંબોધિત કરશે
દિલ્હીથી વીડિયો સંમેલન મારફત સંમેલનમાં ભાગ લેશે
પ્રધાનમંત્રી શ્રી નરેન્દ્ર મોદી આવતીકાલે 28 જાન્યુઆરી, 2020ના રોજ રિમોટ વીડિયો કોન્ફરન્સિંગ મારફતે ગુજરાતના પાટનગર ગાંધીનગર ખાતે યોજાનારા 3જા વૈશ્વિક બટાટા સંમેલનને સંબોધિત કરશે.
આ પ્રસંગે પ્રધાનમંત્રી બટાટા ક્ષેત્રે સંશોધન, વેપાર અને ઉદ્યોગમાં રહેલી તકો અને સિદ્ધિઓ તેમજ મૂલ્ય શ્રૃંખલા વ્યવસ્થાપન અંગે સર્વાંગી સમીક્ષા કરશે અને આગામી દાયકા માટેનો રોડમેપ નક્કી કરે તેવી અપેક્ષા છે.
આ ત્રીજુ સંમેલન છે. દર દસ વર્ષના અંતરે બટાટા ક્ષેત્રે સિદ્ધિઓને નક્કી કરવી અને ત્યારબાદ આવનારા દાયકા માટે એક રોડમેપ નક્કી કરવો જરૂરી હોય છે. આ દિશામાં છેલ્લા બે દાયકા દરમિયાન બે વૈશ્વિક બટાટા સંમેલનનું 1999 અને 2008માં આયોજન કરવામાં આવ્યું હતું.
આ સંમેલન તમામ હિતધારકોને એક મંચ પર લાવવાની તક પૂરી પાડશે જેથી કરીને બટાટા ક્ષેત્ર સાથે જોડાયેલા પ્રત્યેક લોકોને સામેલ કરીને તમામ મુદ્દાઓ પર ચર્ચા-વિચારણા કરવામાં આવે અને ભવિષ્યની યોજના ઘડવામાં આવે. દેશના વિભિન્ન હિતધારકોને બટાટા સંશોધન ક્ષેત્રનું જ્ઞાન અને નવીનતા સાથે પરિચિત કરાવવા માટે આ એક અનોખો કાર્યક્રમ રહેશે.
ગુજરાત દેશમાં બટાટાનું ઉત્પાદન કરનારા અગ્રણી ઉત્પાદકો પૈકીનું એક છે. છેલ્લા અગિયાર વર્ષ દરમિયાન, ભારતમાં બટાટાનું ઉત્પાદન કરનારના વિસ્તારમાં 19 ટકાનો વધારો થયો છે, ત્યારે ગુજરાતમાં 170 ટકા વધારો જોવા મળ્યો છે  પ્રતિ હેક્ટર 30 ટનથી વધારાની ઉત્પાદકતા સાથે ગુજરાત બટાટાના ઉત્પાદન ક્ષેત્રે છેલ્લા એક દાયકામાં ભારતમાં પહેલાં નંબર પર છે. રાજયમાં ખેતી માટે કૃષિ જગતની આધુનિક રીતો જેવી કે, ફુવારા અને ટપક સિંચાઇ પદ્ધતિનો ઉપયોગ કરે છે. સાથે જ રાજ્યમાં શ્રેષ્ઠ કોલ્ડ સ્ટોરેજ અને લિંકેજની સુવિધાઓ છે તેથી તે દેશમાં બટાટા પ્રસંસ્કરણ ઉદ્યોગનું સૌથી મોટું કેન્દ્ર પણ છે. ઉપરાંત બટાટાના મોટાભાગના નિકાસકારો ગુજરાતમાં સ્થિત છે. આ બાબતોને લીધે ગુજરાત દેશમાં બટાટાના મોટા કેન્દ્ર તરીકે ઉભર્યું છે.
આ કૉન્ક્લેવનું આયોજન ઇન્ડિયન પોટેટો એસોસિએશન  દ્વારા ઇન્ડિયન કાઉન્સિલ ઑફ એગ્રીકલ્ચરલ રિસર્ચ, નવી દિલ્હી અને ICAR- સેન્ટ્રલ પોટેટો રિસર્ચ ઇન્સ્ટિટ્યૂટ, શિમલા તથા ઇન્ટરનેશનલ પોટેટો સેન્ટર , લીમા, પેરુની સાથે મળીને કરવામાં આવી રહ્યું છે.
આ મોટા કાર્યક્રમના ત્રણ મુખ્ય ભાગ છે  બટાટા સંમેલન,  કૃષિ નિકાસ અને  પોટેટો ફિલ્ડ ડે.
આ બટાટા સંમેલન 28 થી 30 જાન્યુઆરી, 2020 દરમિયાન યોજાશે. તેમાં 10 મુખ્ય વિષયો રહેશે અને જે પૈકીના 8 વિષયો વ્યાવહારીક તેમજ પ્રાયોગિક સંશોધન પર આધારિત રહેશે, જ્યારે બાકીના બે વિષયો બટાટાના વેપાર, મૂલ્ય શ્રૃંખલા વ્યવસ્થાપન અને નીતિગત મુદ્દાઓ પર આધારીત રહેશે.
એગ્રી એક્સ્પોનું આયોજન 28 થી 30 જાન્યુઆરી, 2020 દરમિયાન કરાશે જેમાં બટાટા આધારિત ઉદ્યોગો અને વેપાર, પ્રસંસ્કરણ, બિયારણવાળ બટાટાનું ઉત્પાદન, જૈવ પ્રોદ્યૈગિકી, પ્રોદ્યૈગિકી હસ્તાંતરણમાં જાહેર-ખાનગી ક્ષેત્રની ભાગીદારી અને ખેડૂતો સંબંધિત ઉત્પાદનો વગેરેની સ્થિતિનું નિદર્શન કરવામાં આવશે.
31 જાન્યુઆરી, 2020ના રોજ પોટેટો ફિલ્ડ ડેમાં બટાટાની ખેતી માટે સીધા જ ખેતર પર જઇ તેનું નિદર્શન કરવામાં આવશે. તેમાં બટાટાના યાંત્રિકીકરણ, બટાટાની પ્રજાતિઓ અને આધુનિક તકનીકોનું પ્રદર્શન પણ સામેલ છે.
આ સંમેલનની મુખ્ય બાબતો કે જેમને આવરી લેવામાં આવશે તેમાં વાવેતરની સામગ્રી, પૂરવઠા શ્રૃંખલાની અછત, પાકની લણણી બાદ થતું નુકસાન, વિસ્તૃત પ્રસંસ્કરણની જરૂરિયાત, નિકાસ અને વૈવિધ્યપૂર્ણ ઉપયોગ તેમજ જરૂરી નીતિગત સમર્થન અને પ્રમાણિત બિયારણનો ઉપયોગ તથા લાંબા અંતર સુધી પરિવહન અને નિકાસને પ્રોત્સાહન સામેલ છે.
SD/RP/DS
(Visitor Counter : 215
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે એક દિવસમાં સૌથી વધુ 8.5 લાખથી વધુ પરીક્ષણો કર્યા
- સતત વધારા સાથે સાજા થવાનો દર 71.17% થયો
- મૃત્યુદર સતત ઘટાડા સાથે 1.95% થયો
- ભારત “આત્મનિર્ભર ભારત” બનીને આગળ કૂચ કરી રહ્યું છે
- માત્ર એક મહિનામાં 23 લાખ PPEની નિકાસ કરીને વૈશ્વિક સ્તરે પોતાનું સ્થાન પ્રસ્થાપિત કર્યું
- કેન્દ્ર સરકારે રાજ્યો / કેન્દ્રશાસિત પ્રદેશોમાં 1.28 કરોડ PPEનું વિતરણ કર્યું

Press Information Bureau
Ministry of Information and Broadcasting
Government of India
ભારતે એક દિવસમાં સૌથી વધુ 8.5 લાખથી વધુ પરીક્ષણો કર્યા
વધુ વિગતો માટે: https://pib.gov.in/PressReleasePage.aspx?PRID=1645757
ભારત “આત્મનિર્ભર ભારત” બનીને આગળ કૂચ કરી રહ્યું છે
વધુ વિગતો માટે: https://pib.gov.in/PressReleasePage.aspx?PRID=1645751
ડૉ. હર્ષ વર્ધને એઇમ્સ, દિલ્હીમાં સ્વૈચ્છિક રક્તદાન અભિયાનનું ઉદ્દઘાટન કર્યું
વધુ વિગતો માટે: https://pib.gov.in/PressReleasePage.aspx?PRID=1645731
જહાજ મંત્રાલયે ક્રૂઝ શિપ માટે પોર્ટ ટેરિફના દરોમાં 60 ટકાથી 70 ટકાનો ઘટાડો કર્યો, આ નિર્ણયથી ક્રૂઝ ઉદ્યોગ અને સ્થાનિક ક્રૂઝ પ્રવાસનને કોવિડ-19 રોગચાળાને કારણે માઠી આર્થિક અસરમાંથી બહાર આવવા માટે ટેકો મળશેઃ શ્રી માંડવીયા
વધુ વિગતો માટે: https://pib.gov.in/PressReleasePage.aspx?PRID=1645774
કોવિડ-19 ને ધ્યાનમાં રાખીને આવતીકાલે લાલ કિલ્લા ખાતે સ્વતંત્રતા દિવસની ઉજવણી માટે MoD દ્વારા વિશેષ વ્યવસ્થા કરવામાં આવી
વધુ વિગતો માટે: https://pib.gov.in/PressReleseDetail.aspx?PRID=1645691
મુખ્ય માહિતી કમિશનર શ્રી બિમલ જુલ્કાએ કોવિડ રોગચાળા દરમિયાન સીઆઈસીની કામગીરી વિશે કેન્દ્રીય મંત્રી ડૉ. જીતેન્દ્ર સિંહને માહિતગાર કર્યા
વધુ વિગતો માટે: https://pib.gov.in/PressReleseDetail.aspx?PRID=1645572
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
સોશિયલ મીડિયા એકાઉન્ટ્સની ફરજિયાત ચકાસણી
સરકારના ઉદ્દેશ્યો તેના વપરાશકર્તાઓ માટે ખુલ્લું, સલામત અને વિશ્વસનીય અને જવાબદાર ઈન્ટરનેટ સુનિશ્ચિત કરવાનો છે. સરકાર ખોટી માહિતી, બૉટ્સ, ગુનાખોરી અને સામાન્ય રીતે વપરાશકર્તાઓને નુકસાનની વધતી જતી ઘટનાઓ દ્વારા ઊભા થતા ભય અને જોખમથી વાકેફ છે.
તેના યુઝર્સ માટે ઓપન, સેફ અને ટ્રસ્ટેડ અને એકાઉન્ટેબલ ઈન્ટરનેટ સુનિશ્ચિત કરવા માટે, સરકારે ઈન્ફોર્મેશન ટેક્નોલોજી  નિયમો, 2021 ને સૂચિત કર્યા છે. ઉપરોક્ત નિયમોના નિયમ 4 મુજબ, નોંધપાત્ર સોશિયલ મીડિયા મધ્યસ્થીઓ વપરાશકર્તાઓને તેમના એકાઉન્ટ્સને સ્વેચ્છાએ ચકાસવા માટે સક્ષમ બનાવશે અને આવા વપરાશકર્તાઓના એકાઉન્ટ્સને ચકાસણીના દૃશ્યમાન ચિહ્નો પ્રદાન કરવામાં આવશે.
ઈલેક્ટ્રોનિક્સ અને ઈન્ફોર્મેશન ટેક્નોલોજી રાજ્ય મંત્રી શ્રી રાજીવ ચંદ્રશેખરે આજે રાજ્યસભામાં એક પ્રશ્નના લેખિત જવાબમાં આ માહિતી આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 149
મંત્રીમંડળ
મંત્રીમંડળે ભારત અને ઇન્ડોનેશિયા વચ્ચે નશાકારક દ્રવ્યો, માદક પદાર્થો તથા તેની પૂરોગામી પ્રવૃત્તિઓની ગેરકાયદેસર દાણચોરીની સમસ્યાનું સમાધાન કરવા થયેલા સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નશાકારક દ્રવ્યો, માદક પદાર્થોની ગેરકાયદેસર દાણચોરી અને અવરજવરની સમસ્યાનું સમાધાન કરવા ભારત અને ઇન્ડોનેશિયા વચ્ચે થયેલા સમજૂતી કરાર ને પોતાની મંજૂરી આપી દીધી છે.
આ સમજૂતીથી માદક પદાર્થો અને નશીલા દ્રવ્યોનાં નિયમન તથા માદક પદાર્થોની દાણચોરીની સમસ્યાનું સમાધાન કરવા માટે પરસ્પર સહયોગ સ્થાપિત કરવામાં મદદ મળશે. આ સમજૂતી કરાર જે તારીખે થયો છે એ તારીખથી અમલમાં આવશે અને 5 વર્ષનાં સમયગાળા માટે લાગુ રહેશે.
ભારતે 37 દેશોની સાથે આ પ્રકારની સમજૂતીઓ/સમજૂતી કરારો/સંધિઓ પર હસ્તાક્ષર કર્યા છે.
સમજૂતી કરારની મુખ્ય વિશેષતાઓ નીચે મુજબ છે:-
- આ સમજૂતીથી બંને દેશો વચ્ચે સંયુક્ત રાષ્ટ્ર આંતરરાષ્ટ્રીય ડ્રગ નિયંત્રણ સંધિઓ અનુસાર માદક પદાર્થો અને નશીલા દ્રવ્યોની દાણચોરી અને એની અવરજવરની સમસ્યાનું સમાધાન કરવામાં સહયોગ વધશે.
- આ સંમતિ પત્ર અંતર્ગત સહયોગમાં માદક પદાર્થો, નશીલા પદાર્થોની ગેરકાયદેસર દાણચોરી અને એની અવરજવરની સમસ્યાનું સમાધાન કરવામાં બંને દેશોનાં રાષ્ટ્રીય કાયદાનાં હાલની કાયદાકીય જોગવાઈઓ પર આધારિત વિવરણનું આદાન-પ્રદાન કરવાનું, માદક દ્રવ્ય, નશાકારક પદાર્થોની ગેરકાયદેસર દાણચોરી અને એની અવરજવર તથા અનિવાર્ય રસાયણો, મની લોન્ડરિંગનાં કામમાં સામેલ લોકોની ઓળખ કરવાની દ્રષ્ટિએ નિયંત્રિત વિતરણ સંચાલનનાં ઉપયોગમાં એકબીજાને મંજૂરી આપવી અને સહાયતા આપવાનું સામેલ છે.
- સંમતિ પત્ર અંતર્ગત આ સંમતિ પત્ર અનુસાર પ્રાપ્ત સૂચના અને દસ્તાવેજોની ગોપનિયતા જાળવી રાખવાની જોગવાઈ કરવામાં આવી છે.
J.Khunt/RP
(Visitor Counter : 143
પ્રધાનમંત્રીનું કાર્યાલય
આપણા માટે ગૌરવની વાત છે કે ચાર ભારતીય સ્થળોને રામસર માન્યતા મળી: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે આપણા માટે ગૌરવની વાત છે કે ચાર ભારતીય સ્થળોને રામસર માન્યતા મળી છે.
કેન્દ્રીય પર્યાવરણ મંત્રી શ્રી ભૂપેન્દ્ર યાદવની શ્રેણીબદ્ધ ટ્વીટ્સના જવાબમાં પ્રધાનમંત્રીએ કહ્યું;
"આપણા માટે ગૌરવની વાત છે કે ચાર ભારતીય સ્થળોને રામસર માન્યતા મળી છે. આ ફરી એકવાર ભારતના કુદરતી નિવાસસ્થાનને બચાવવા, વનસ્પતિ અને પ્રાણીસૃષ્ટિના સંરક્ષણ તરફ કામ કરવા અને હરિયાળા ગ્રહના નિર્માણ માટે વર્ષો જૂની નીતિઓને પ્રતિબિંબિત કરે છે."
SD/GP/BT
(